section_heading: Radnja
paragraph_text: Radnja se vrti oko glavne junakinje, Ran Kotobuki, 14-godišnje djevojke koja je samu sebe prozvala "najvećom klinkom svijeta". Kao tinejdžerka koja živi u Shibuyi, ona je odlučila posvetiti svoj život modi, zabavi, ljepoti i dečkima. Ona živi u obitelji s dugom tradicijom bavljenja u policiji, pa ju otac i majka, koji su također policajci, nagovaraju da nastavi njihov put. Yamato, njen stariji brat, je već postao policajac, a mlađa sestra Sayo stalno mašta da je detektiv. Ranine najbolje prijateljice su Miyu, plavokosa djevojka koja je nekada bila vođa ulične bande i stalno se tukla, i Aya, jedna od najboljih učenica škole koja se je nakratko tajno bavila tzv. "Enjo kosai" (za novac je izlazila na spoj sa starijim muškarcima).